Dette fylket ser mest på porno Sjekk hva nordmenn søker etter Norge slår verdensstatistikken

Et av verdens største pornonettsteder, Pornhub, har det siste året kartlagt brukernes vaner.

De har gått gjennom land for land, og nå er turen kommet til Norge.

SEXSPIRATOR: Cecilie Kjensli.

Nettstedet har lagt ut tall og fakta om hva nordmenn driver med på nettsiden, og kartlagt hvor i landet brukerne kommer fra, når på døgnet de kommer, hvor lenge de blir, og ikke minst: Hva de søker etter.

Norge skiller seg flere ganger ut i analysen - vi ser helst på porno når ingen andre land gjør det, og vi ser lengre på porno enn det som er gjennomsnittet i resten av verden.

– Det er ingen vits å gjemme seg nå. Nettet lyver ikke, og nå er de harde fakta lagt på bordet, ler selvutnevnt sexspirator og redaktør for Cpunktet.no, Cecilie Kjensli (45) overfor TV 2.

I videoen over svarer folk på gata hvordan de tror at nordmenns høyst private vaner er. Flere svarer at de tror at nordmenn helst ser porno på fredager, og at flesteparten av dem er fra Finnmark.

Stemmer det? Nei.

Søndag er pornodagen

Søndag er den vanligste pornodagen i Norge, skriver nettstedet. Det er tvert det motsatte av de fleste andre land. I resten av verden er søndag den minst populære dagen. Videre skriver de at de tror at nordmenn har mer tid til seg selv på søndager på grunn av stengte butikker.

– Det er morsomt at søndag er den store pornodagen i Norge, i motsetning til alle andre land. Vi nordmenn har vel vært på fylla dagen i forveien og våkner opp fysne, sier Kjensli.

Fredager er faktisk dagen det kommer færrest brukere fra Norge.

Januar er den mest populære pornomåneden, skal vi tro nettstedet, og juli er den minst populære. Nordmenn besøker helst nettstedet mellom klokken 22 og midnatt, og det blir nesten stille fra oss rundt middagstider.

Mellom klokken 16 og 18 norsk tid er det færrest besøk fra Norge.

En norsk bruker besøker dem i gjennomsnitt i 9 minutter og 31 sekunder når de klikker seg inn. Dette gjør at vi slår verdensgjennomsnittet på 8 minutter og 56 sekunder.

Likevel blir vi slått av britene, som i gjennomsnitt besøker nettstedet i 9 minutter og 42 sekunder når de først er inne.

Det er brukere fra Oslo som bruker lengst tid av alle nordmennene på nettstedet, med et snitt på 9 minutter og 57 sekunder per besøk. Deretter kommer Hedmark med 9 minutter og 44 sekunder, og på tredjeplass er Oppland med 9 minutter og 41 sekunder.

artikkelen fortsetter under bildet...

SJEKK DITT FYLKE: Oslo er på topp når det kommer til gjennomsnittlig besøkstid på nettstedet. Totalt sett har Norge et gjennomsnitt på 9,31 minutter. Grafikk: Joel Schäfer

Østlandet klikker seg mest rundt

SØKEORD: Nordmenn søker helst etter seg selv, og deretter etter sexy mødre.

Akershus danker likevel ut alle fylker når det kommer til antall besøkte sider på nettstedet.

I dette fylket er snittet 8,69 sider per besøk. Deretter kommer nok en gang Hedmark med sine 8,64 sider, og deretter Troms med 8,63.

Når det kommer til hvor mange per fylke som besøker nettstedet, er det nok en gang Oslo som ligger i tet.

Av alle nordmenn som besøker nettstedet, står Oslo-folket for 21,6 prosent av de besøkende, tett fulgt av Hordaland med 9,6 prosent, Rogaland med 9,5 prosent og Akershus med 8,9 prosent.

Dette søker vi etter

I USA er det mest søkte ordet «teen», altså «tenåring», mens resten av verden liker best å søke etter seg selv.

Nordmenn søker gjerne etter «Norwegian», «Norway» og «Norwegians». Faktisk blir ordet «Norwegian» søkt etter dobbelt så mange ganger som ordet på andreplass, «milf».

«Milf» står for «Mother I'd Like to F**k».

– Søkeordene sier ingenting om hvilket kjønn som har søkt, men «milf» er jo langt oppe på lista, altså sexy mødre. Det viser bare at menn vil ha voksne og erfarne damer. Kjempebra, sier Cecilie Kjensli.

Dette er de fem mest populære søkeordene fra Norge:

Norwegian

Milf

Lisa Ann (amerikansk pornostjerne, journ.anm)

Norway

Labert besøk på julaften

Det er julaften og nyttårsaften vi besøker nettstedet minst. I fjor sank trafikken fra Norge med hele 39,69 prosent besøkende på julaften, og 35,39 prosent på nyttårsaften.

Trafikken sank 14,42 prosent på 17. mai. På valgdagen 9. september sank trafikken 7,55 prosent.

60 prosent av de norske besøkende bruker en stasjonær maskin eller laptop når de besøker Pornhub, men mobiltrafikken har de siste årene har økt betraktelig.

Fra 2012 til 2013 gikk mobiltrafikken fra Norge til Pornhub opp fra 19 prosent til 28 prosent.

– Vi tror at vi kan skjule oss bak tastaturet, men vi blir overvåket enten vi liker det eller ei, avslutter Kjensli.